“VƏTƏNİMİN SEYRİNƏ
ÇAĞIRIRAM ELLƏRİ”
Azərbaycan Respublikasının
Dövlət Himni
Musiqisi Üzeyir Hacıbəylinin,
sözləri Əhməd Cavadındır.
Vətən mövzusunu xalq
musiqisi və professional
musiqidə necə ifadə
etmək olar?
Əksər xalqların milli musiqi mədəniyyəti xalq
musiqisi və professional musiqidən ibarətdir.
Hər bir xalqın özünəməxsus musiqisi var.
Qədimdə musiqinin not yazısı yox idi. Ona görə
də xalq musiqisinin yaradıcıları məlum deyil.
Müəllifi xalq olan bu musiqi nümunələri
nəsildən nəslə şifahi şəkildə ötürülərək bizə
gəlib çatmışdır.
Professional musiqinin müəllifi məlumdur. O,
bəstəkarlar tərəfindən yaranır. Professional
musiqi əsərləri xalq musiqisinə nisbətən
daha müasirdir. Bəstəkar musiqi sahəsində
xüsusi təhsil alan musiqiçidir.
Azərbaycanı zəngin və rən-
garəng musiqisinə görə
nəğməli diyar adlandır-
maq olar. Azərbaycan xalq
musiqisi və professional
musiqisində Vətənimizin
tərənnümü xüsusi yer
tutur. Belə musiqi nü-
munələrinə Azərbaycan
Respublikasının Dövlət
Himni, "Azərbaycana gəl-
sin" mahnısı və "Azərbay-
can" xalq rəqsi aiddir.