NOVRUZ ƏYLƏNCƏLƏRİ
Musiqi və bədii nümunələrdə
Novruz bayramını necə əks
etdirmək olar?
Novruz bayramı Azərbaycan xalqının sevimli bayramlarından
biridir. Bu bayram qədim ənənələrlə, oyunlarla zəngindir.
Oyunlar tamaşanı, musiqini, rəqsi, şeiri və incəsənətin başqa
növlərini özündə birləşdirir. Novruz bayramında "Kosa-kosa",
"Kəndirbaz", "Cıdır", "Gizlənpaç", "Fincan-fincan", "Bənövşə"
və s. kütləvi əyləncəli milli oyun və tamaşaları oynanılır,
kəmənd atmaq, qurşaq tutmaq, daş qaldırmaq, at çapmaq
yarışları keçirilir. Bu oyunlar cəldlik və qıvraqlıq aşılayır, gözəl-
lik və xeyirxahlığı tərənnüm edir. Xalq mahnıları və rəqsləri
bu oyunların ayrılmaz hissəsidir.
Bəstəkarlar Novruz bayramından ilham alaraq bu mövzuda
müxtəlif musiqi əsərləri yaradıblar. Belə ki bayram şənlik-
lərində xalq musiqisi ilə yanaşı, professional musiqi nü-
munələri də səsləndirilir.