MUSİQİDƏ ƏKS-SƏDA
Bəzən dağlarda, qayalarda danışarkən, oxuyarkən səsimiz
bir və ya bir neçə dəfə təkrarlanır. Təkrarlar eyni və ya
fərqli ola bilər. Bu, əks-sədadır. Musiqidə də əks-sədadan
(imitasiya) istifadə olunur.
"Əks-səda" mahnısında imitasiyadan istifadə edilib.
Mahnıda imitasiya zamanı bəzi sözlərin sonluqları təkrar
olunur. "Dağlarda əks-səda" pyesində isə bir musiqi
parçası eynilə əvvəl zildə, sonra bəmdə səslənir. Pyesdə
əks-sədanın imitasiyasında dinamik çalarlardan da
istifadə edilmişdir.
Nə üçün musiqidə
əks-səda üsulundan
istifadə olunur?
İmitasiya kimisə və ya nəyi isə təqlid və ya təkrar etməkdir.
"Əks-səda"
Musiqisi Hökümə Nəcəfovanın,
sözləri Xanımana Əlibəylinindir.
“Əks-səda”
I bənd
Mən onu səsləyərək
Dağ boyu gəzirəm tək.
Əks-səda danışır,
Lap tutur məni gülmək.
Çağırdım, tez gəl bura,
Dağlar boyanıb nura.
O sevinib şad oldu,
Çığırdı ura-ura.
II bənd
Hey dağları dolaşdım,
Çoxlu təpələr aşdım.
Mən onu axtararaq
Bir qayaya yanaşdım.
Çağırdım, tez gəl bura,
Dağlar boyanıb nura.
O sevinib şad oldu,
Çığırdı ura-ura.
III bənd
Dağ boyu xeyli müddət,
Etdik onunla söhbət!
Əks-səda mənimlə
Aya uçacaq, əlbət.
Mən dedim əks-sədaya,
Sonra gedərik çaya.
O isə cavabında
Çığırdı aya-aya.