"Balaca dirijor"
Musiqisi Asya Sultanovanın,
sözləri Teymur Elçinindir.
"Balaca dirijor"
I bənd
Səs-küy salma kontrabas,
Dayan, qulaq as!
Sən nə gəzirsən şeypur,
Öz yerində dur!
Nəqərat.
Tez olun, tez olun
Başlayaq işə!
II bənd
Gülmə, gülmə, saksofon,
Düz otur qarmon!
Yatma, yatma, baraban,
Tütəkdən utan!
Nəqərat.
Mahnıda bəhs olunan davranışı hərəkətlərlə təsvir edin.
“Musiqi alətləri” oyununun qaydaları:
Qruplara bölünün. Hər qrupun bir üzvü növbə ilə masaya yaxınlaşıb "Balaca
dirijor" mahnısının mətni və müxtəlif musiqi alətlərinin adı yazılmış (arfa, kamança,
tar, skripka, saz, ney, çəng, zəng, nağara, gitara, qanun, dəf, fleyta) iş vərəqini
götürür. Mahnının mətnində olan musiqi alətlərinin adını iş vərəqində yazılmış
musiqi alətlərinin adı ilə əvəz edir: I bənddə Avropa musiqi alətlərinin adları ilə, II
bənddə Azərbaycan xalq musiqi alətlərinin adları ilə.
Hər qrup növbə ilə mahnının mətnində etdiyi dəyişikliklərlə onu ifa edir.
Musiqi alətlərində çalmağı hərəkətlərlə təsvir edərək
“Balaca dirijor” mahnısını mətndə etdiyiniz dəyişiklik-
lərlə oxuyun.
Mahnının məzmununu səhnələşdirmək üçün dərsdə
öyrəndikləriniz sizə necə kömək edər?